El 1982 canvia, diguem -ho així, el govern de Madrid, i amb ell el director d'Efe, Anson passa avall - o amunt, no se sap mai amb les persones preparades i intel·ligents - i és substituït per Ricardo Utrilla, independent dins l'òrbita del PSOE: l'imperi americà d'Efe de cop i volta es comença a esquerdar - la visió del visionari Anson és substituïda no se sap ben bé per què; potser, com diu la propaganda de la casa, per "un ambiciós programa de renovació i expansió" que duu a la reducció de virregnats a les Amèriques i de delegacions a la península, amb el consegüent augment de la centralització a Madrid és a dir de centralisme.